CELEX: 32015R1298
Language: el
Date: 2015-07-28 00:00:00
Title: Κανονισμός (ΕΕ) 2015/1298 της Επιτροπής, της 28ης Ιουλίου 2015, για την τροποποίηση των παραρτημάτων II και VI του κανονισμού (ΕΚ) αριθ. 1223/2009 του Ευρωπαϊκού Κοινοβουλίου και του Συμβουλίου για τα καλλυντικά προϊόντα (Κείμενο που παρουσιάζει ενδιαφέρον για τον ΕΟΧ)

29.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 199/22
            
         ΚΑΝΟΝΙΣΜΌΣ (ΕΕ) 2015/1298 ΤΗΣ ΕΠΙΤΡΟΠΉΣ
   της 28ης Ιουλίου 2015
   για την τροποποίηση των παραρτημάτων II και VI του κανονισμού (ΕΚ) αριθ. 1223/2009 του Ευρωπαϊκού Κοινοβουλίου και του Συμβουλίου για τα καλλυντικά προϊόντα
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1223/2009 του Ευρωπαϊκού Κοινοβουλίου και του Συμβουλίου, της 30ής Νοεμβρίου 2009, για τα καλλυντικά προϊόντα (1), και ιδίως το άρθρο 31 παράγραφος 1,
   Κατόπιν διαβούλευσης με την επιστημονική επιτροπή για την ασφάλεια των καταναλωτών,
   Εκτιμώντας τα ακόλουθα:
   
               (1)
            
            
               Η 3-βενζυλιδενοκαμφορά επιτρέπεται σήμερα να χρησιμοποιείται σε καλλυντικά προϊόντα ως φίλτρο υπεριώδους ακτινοβολίας σε μέγιστη συγκέντρωση 2,0 %. Περιλαμβάνεται στο παράρτημα VI του κανονισμού (ΕΚ) αριθ. 1223/2009 υπό τον αύξοντα αριθμό 19.
            
         
               (2)
            
            
               Η επιστημονική επιτροπή για την ασφάλεια των καταναλωτών (ΕΕΑΚ) (2), στη γνωμοδότηση που εξέδωσε στις 18 Ιουνίου 2013, κατέληξε στο συμπέρασμα ότι, λόγω περιθωρίου ασφαλείας χαμηλότερου του 100, η χρήση της 3-βενζυλιδενοκαμφοράς ως φίλτρου υπεριώδους ακτινοβολίας σε καλλυντικά προϊόντα σε συγκέντρωση έως και 2,0 % δεν θεωρείται ασφαλής.
            
         
               (3)
            
            
               Για να εξασφαλιστεί η ασφάλεια των αντηλιακών προϊόντων για την ανθρώπινη υγεία, είναι απαραίτητο να αφαιρεθεί η 3-βενζυλιδενοκαμφορά από τον κατάλογο των φίλτρων υπεριώδους ακτινοβολίας που επιτρέπονται σε καλλυντικά προϊόντα, όπως αυτά ορίζονται στο παράρτημα VI του κανονισμού (ΕΚ) αριθ. 1223/2009.
            
         
               (4)
            
            
               Δεδομένου ότι η 3-βενζυλιδενοκαμφορά είναι γνωστή όχι μόνο ως φίλτρο υπεριώδους ακτινοβολίας αλλά και ως απορροφητής υπεριώδους ακτινοβολίας, η χρήση της θα πρέπει να απαγορευτεί στα καλλυντικά προϊόντα.
            
         
               (5)
            
            
               Συνεπώς, τα παραρτήματα II και VI του κανονισμού (ΕΚ) αριθ. 1223/2009 θα πρέπει να τροποποιηθούν ανάλογα.
            
         
               (6)
            
            
               Η εφαρμογή του εν λόγω περιορισμού θα πρέπει να αναβληθεί, για να μπορέσει ο κλάδος να κάνει τις απαραίτητες προσαρμογές στη σύνθεση των προϊόντων. Ειδικότερα, οι επιχειρήσεις θα πρέπει να έχουν στη διάθεσή τους έξι μήνες από την έναρξη ισχύος του παρόντος κανονισμού για να διαθέσουν στην αγορά συμμορφούμενα προϊόντα και για να αποσύρουν από την αγορά τα μη συμμορφούμενα προϊόντα.
            
         
               (7)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για τα καλλυντικά προϊόντα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα παραρτήματα II και VI του κανονισμού (ΕΚ) αριθ. 1223/2009 τροποποιούνται σύμφωνα με το παράρτημα του παρόντος κανονισμού.
   Άρθρο 2
   Από τις 18 Φεβρουαρίου 2016 διατίθενται στην αγορά της Ένωσης μόνο καλλυντικά προϊόντα που συμμορφώνονται με τον παρόντα κανονισμό.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Ιουλίου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 342 της 22.12.2009, σ. 59.
   
      (2)  Απόφαση 2008/721/ΕΚ της Επιτροπής, της 5ης Αυγούστου 2008, για τη σύσταση μιας συμβουλευτικής δομής επιστημονικών επιτροπών και εμπειρογνωμόνων στον τομέα της ασφάλειας των καταναλωτών, της δημόσιας υγείας και του περιβάλλοντος και για την κατάργηση της απόφασης 2004/210/ΕΚ (ΕΕ L 241 της 10.9.2008, σ. 21).
   
      ΠΑΡΑΡΤΗΜΑ
      Ο κανονισμός (ΕΚ) αριθ. 1223/2009 τροποποιείται ως εξής:
      
                  1.
               
               
                  Στο παράρτημα II, προστίθεται η ακόλουθη καταχώριση:
                  
                              Αύξων αριθμός
                           
                           
                              Χημική ονομασία/INN
                           
                           
                              Αριθμός CAS
                           
                           
                              Αριθμός EC
                           
                        
                              «1379
                           
                           
                              3-βενζυλιδενοκαμφορά
                           
                           
                              15087-24-8
                           
                           
                              239-139-9»
                           
                        
            
                  2.
               
               
                  Στο παράρτημα VI, η καταχώριση που αφορά τον αύξοντα αριθμό 19 απαλείφεται.